ไฟป่าภูกระดึงดับแล้ว รอฟื้นฟู ยันไม่ปิด เปิดให้ท่องเที่ยวได้ตามปกติ
หัวหน้า อช.ภูกระดึง เผยไฟป่าที่ลุกไหม้นั้นดับหมดแล้ว เร่งสำรวจความเสียหาย ส่วนการฟื้นฟูนั้นในเบื้องต้นต้องปล่อยไปตามธรรมชาติ ยืนยันไม่มีการปิดอุทยานฯ นักท่องเที่ยวสามารถขึ้นมาได้ตามปกติสืบเนื่องจากเมื่อวันที่ 16 ก.พ.63 ชาวบ้านได้ออกหาสัตว์ป่า และมีการจุดไฟทิ้งไว้จนเกิดไฟป่าเผาผลาญบนยอดภูกระดึง จ.เลย จนทำให้ ป่าสน ป่าก่อ และทุ่งหญ้า ที่เป็นเชื้อเพลิงอย่างดี และมีกระแสลมแรง ทำไฟไหม้ป่าลุกลามเป็นวงกว้าง ที่บริเวณผาเมษาเส้นทางหลังแป วังกวาง และเส้นทางหลังแป หมากดูก สระใหญ่ และบริเวณเส้นทางองค์พระพุทธเมตตา สระแก้ว สะพานหิน สระอโนดาต ทำให้พื้นที่เสียหายไป 3400 ไร่ ซึ่ง จนท.ได้ระดมคนกว่า 100 คน จนสามารถควบคุมไฟได้จนหมด เหลือเพียงกลุ่มควันเล็กน้อย ส่วน จนท.อุทยานฯ ที่ต่อสู้กับไฟป่ามา 2 วัน จนสภาพอิดโรย อ่อนล้า เหน็ดเหนื่อย ต้องผลัดเปลี่ยนหมุนเวียนกัน จน จนท.ต้องหลับบนรถอีแต๊กและถนนเมื่อเวลา 12.30 น. วันที่ 18 ก.พ.63 นายสมบัติ พิมพ์ประสิทธิ์ หัวหน้าอุทยานแห่งชาติภูกระดึง เปิดเผยว่า ขณะนี้ไฟป่าที่ลุกไหม้นั้นดับหมดแล้ว อยู่ระหว่างจัด จนท.ออกสำรวจพื้นที่ความเสียหายและพื้นที่ฟื้นฟู ซึ่งจุดที่ไฟป่าลุกไหม้นั้น ไม่ได้อยู่ในจุดท่องเที่ยวที่นักท่องเที่ยวไป จึงไม่ได้รับผลกระทบเท่าไหร่ และได้จัด จนท.เฝ้าระวังตลอด 24 ชม. ถ้าจุดไหนเกิดไฟป่าขึ้นมาอีกก็จะทำการจุดไฟเผาไล่อัดจากข้างบนลงข้างล่างเพื่อเป็นการป้องกันการลุกลามหัวหน้าอุทยานแห่งชาติภูกระดึง กล่าวต่อว่า ส่วนการฟื้นฟูนั้นในเบื้องต้นต้องปล่อยไปตามธรรมชาติให้ฟื้นฟูเอง ส่วนเรื่องสัตว์ป่านั้น มีนักท่องเที่ยวและชาวบ้านเป็นห่วงกลัวสัตว์ป่าจะล้มตายเป็นจำนวนมากนั้น ในพื้นที่ไฟป่าลุกไหม้เป็นพื้นที่สัตว์เล็กอยู่ ส่วนช้าง กวาง เก้ง และสัตว์ใหญ่อื่นๆ นั้น จะอยู่ในป่าคนละจุดกัน และได้มีการแจ้งไปทางกรมอุทยานแห่งชาติสัตว์ป่าและพันธุ์พืช ให้ส่ง จนท.ผู้เชี่ยวชาญมาประเมินความเสียหายและสัตว์ป่านายสมบัติ กล่าวด้วยว่า ยืนยันว่าไม่มีการปิดอุทยานฯ นักท่องเที่ยวสามารถขึ้นลงตามเวลาได้ปกติ และประชาสัมพันธ์ให้นักท่องเที่ยวทราบว่า จุดไหนที่เสี่ยงหรือไม่ควรไปก็ข้อความร่วมมือ และขอให้นักท่องเที่ยวที่มีความจำเป็นที่จะต้องจุดไฟ ขอให้จุดในส่วนที่ทางอุทยานฯ จัดให้เท่านั้น เพื่อป้องกันนักท่องเที่ยวได้รับบาดเจ็บหรือเสียชีวิต.
หัวหน้า อช.ภูกระดึง เผยไฟป่าที่ลุกไหม้นั้นดับหมดแล้ว เร่งสำรวจความเสียหาย ส่วนการฟื้นฟูนั้นในเบื้องต้นต้องปล่อยไปตามธรรมชาติ ยืนยันไม่มีการปิดอุทยานฯ นักท่องเที่ยวสามารถขึ้นมาได้ตามปกติ 
ไฟไหม้ภูกระดึง,ไฟป่าภูกระดึง,อุทยานแห่งชาติภูกระดึง,เที่ยวภูกระดึง,สมบัติ พิมพ์ประสิทธิ์,ดับไฟป่า,เลย,ข่าวทั่วไป